Държавен вестник, бр. 19, 2010 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  19
(2) Единият екземпляр от опозицията заедно 
с доказателствата се изпраща на заявителя на 
марката – обект на опозиция. Едновременно с 
това на двете страни се изпраща уведомление, 
с което им се предоставя тримесечен срок за 
постигане на споразумение, който започва да 
тече от датата на изпращане на уведомлението. 
Този срок може да се удължава двукратно с 
по три месеца по писмено искане, подписано 
от страните.
(3) Когато страните депозират споразумение 
по спора в срока по ал. 2, производството по 
опозицията се прекратява.
(4) Когато в срока по ал. 2 не бъде депозирано 
споразумение, на заявителя на марката – обект 
на опозиция, се предоставя двумесечен срок 
за отговор на опозицията. Ако в този срок 
заявителят на марката – обект на опозиция, 
не отговори, се постановява решение въз ос­
нова на опозицията и приложените към нея 
доказателства. 
(5) Отговорът на заявителя на марка­
та – обект на опозиция, се изпраща на лицето, 
подало опозицията, като му се предоставя 
едномесечен срок за становище. 
(6) По искане на заявителя на марка­
та – обект на опозиция, лицето, подало опо­
зицията, представя доказателства за реално 
използване на по-ранната марка през 5-те го­
дини, предхождащи публикуването на заявката 
на марката – обект на опозиция, или доказател­
ства, че съществуват основателни причини за 
неизползването є, при условие че по-ранната 
марка е регистрирана поне 5 години преди 
датата на подаване на опозицията. За предста­
вяне на тези доказателства на лицето, подало 
опозиция, се предоставя двумесечен срок. Ако 
такива доказателства не бъдат представени, се 
взема решение за отхвърляне на опозицията 
като неоснователна.
(7) Искането по ал. 6 се прави при първа­
та предоставена на заявителя възможност да 
представи отговор по подадената опозиция. 
(8) В 6-месечен срок от приключване на 
размяната на кореспонденция между страните 
съставът на отдела по опозиция разглежда 
опозицията, становището на заявителя на мар­
ката – обект на опозиция, и на лицето, подало 
опозицията, и представените доказателства, ако 
има такива, и постановява решение. 
(9) Когато опозицията е неоснователна, се 
взема решение за отхвърлянето є.
(10) Когато опозицията е основателна, се 
взема решение за частичен или пълен отказ на 
регистрацията на марката – обект на опозиция. 
(11) Редът за оформяне, подаване и раз­
глеждане на опозиции се определя с наредба 
на Министерския съвет.
Спиране на производството
Чл. 38д. (1) Производството по опозицията 
се спира по искане на заявителя на марка­
та – обект на опозиция, когато е подадено 
искане за заличаване, отменяне или прекра­
тяване по чл. 23, ал. 1, т. 3 на регистрацията 
на по-ранната марка.
(2) Производството по опозицията се спира 
служебно, когато опозицията се основава на 
по-ранна марка по смисъла на чл. 12, ал. 2, т. 2, 
4 или 6 или на марка, за която не е изтекъл 
срокът за подаване на искане за подновяване 
на регистрацията съгласно чл. 39, ал. 3, или 
когато решението по опозицията зависи от 
предварителното решаване на въпрос от ком­
петентността на друг орган.
(3) Производството по ал. 1 се възобновява 
по искане на заявителя на марката след вли­
зането в сила на решението по съответното 
искане или след вписване на прекратяването 
в Държавния регистър на марките.
(4) Производството по ал. 2 се възобновява 
служебно след влизането в сила на решението 
по по-ранната заявка, на която се основава 
опозицията, след изтичането на срока по чл. 39, 
ал. 3 или след решението на съответния ком­
петентен орган.
Регистрация
Чл. 38е. (1) В едномесечен срок от изтичане 
на срока по чл. 38б, ал. 2 или 3, когато не е 
подадена опозиция или когато опозицията е 
отхвърлена изцяло или частично като неосно­
вателна с влязло в сила решение, на заявителя 
се изпраща уведомление за плащане на такси 
за регистрация, публикация и издаване на 
свидетелство и му се предоставя едномесечен 
срок за плащането им. Таксите могат да бъдат 
платени в двоен размер до един месец след 
изтичането на предоставения срок.
(2) Когато таксите по ал. 1 бъдат заплате­
ни, в едномесечен срок се взема решение за 
регистрация на марката. Марката се вписва в 
Държавния регистър на марките, публикува се 
в официалния бюлетин на Патентното ведом­
ство и на заявителя се издава свидетелство за 
регистрация.
Постановяване на решенията
Чл. 38ж. (1) Решенията по заявка за регис­
трация на марки се постановяват от държавен 
експерт, който води и кореспонденцията по 
заявката.
(2) Решенията по постъпили опозиции се 
постановяват от състав по чл. 38г, ал. 1, чийто 
председател е държавен експерт.“ 
§ 27. В чл. 39 се правят следните изменения:
1. В ал. 1 думата „молба“ се заменя с 
„искане“ и думата „придружена“ се заменя с 
„придружено“.